O‘zbekiston 10 oyda 106 ta davlatdan oziq-ovqat mahsulotlarini import qilgan. Foto: Kun.uz 2022 yil yanvar-oktabr oylarida O‘zbekiston 106 ta davlatdan qiymati 2,8 mlrd AQSh dollariga teng bo‘lgan oziq-ovqat mahsulotlarini import qilgan. Davlat statistika qo‘mitasi ma’lumotlariga ko‘ra, bu ko‘rsatkich 2021 yil mos davri bilan solishtirilganda qariyb 40 foizga oshgan. 2022 yil 10 oyida oziq-ovqat mahsulotlari importida yuqori ulushga ega bo‘lgan davlatlar orasida Qozog‘iston birinchi o‘rinni egallab turibdi – 36,2 foiz. Ushbu ko‘rsatkich qolgan davlatlar kesimida quyidagicha ko‘rinishga ega bo‘ldi: Rossiya – 24,1 foiz;   Braziliya – 14,7 foiz;   Belarus – 4,3 foiz;   Pokiston – 2,0 foiz;   Ekvador – 1,6 foiz;   Xitoy – 1,5 foiz;   Turkiya – 1,4 foiz;   Hindiston – 1,3 foiz;   Indoneziya – 1,1 foiz;   boshqa davlatlar – 11,8 foiz.